ddrg/super_eurlex huggingface dataset:
A.

tā kā katru gadu joprojām aptuveni 22 700 cilvēku zaudē dzīvību uz ES ceļiem un aptuveni 120 000 cilvēku gūst smagas traumas; tā kā pēdējo 10 gadu laikā ceļu satiksmes negadījumos ES ir gājuši bojā vairāk nekā 11 800 bērnu un jauniešu vecumā līdz 17 gadiem; tā kā pēdējos gados ir apstājies progress virzībā uz to, lai samazinātu bojāgājušo uz ceļiem skaitu ES, un tādējādi nav sasniegts mērķis laikposmā no 2010. līdz 2020. gadam uz pusi samazināt uz ceļiem bojāgājušo cilvēku skaitu; tā kā iepriekš minētie skaitļi liecina par nepieņemamu cilvēcisko un sociālo cenu, ko maksā ES iedzīvotāji, un tā kā satiksmes avāriju negatīvās papildu sekas ES ik gadu rada zaudējumus apmēram 2 % no tās IKP;
H.

tā kā nesenā ārvalstu korespondentu došanās prom no Ķīnas un tas, ka Ķīnas iestādes ir nodēvējušas Ārvalstu korespondentu klubu par nelikumīgu organizāciju, ir pēdējais no daudzajiem aizvien pieaugošas ārvalstu žurnālistu vajāšanas, darbības kavēšanas un galu galā izraidīšanas gadījumiem; tā kā tā ir daļa no centieniem kontrolēt starptautisko diskusiju par Ķīnu un noteikt to, kāda veida izteikumi un diskusijas būtu pieļaujamas visā pasaulē, un tā kā šie centieni tiek uzskatīti par totalitāro draudu elementu;
5.

uzsver, cik svarīga ir EPI kā vienīgais ES līmeņa līdzdalības instruments, kas spēj potenciāli iedarbināt tiesību aktu izveidošanu; prasa, lai reakcija uz to tiktu pastiprināta, par katru sekmīgo EPI pieņemot Parlamenta rezolūciju; norāda, ka Komisijai ir pilnībā jāievēro savs juridiskais pienākums norādīt pietiekamus iemeslus, kāpēc tā ir rīkojusies vai nerīkojās saistībā ar EPI, un uzskata, ka tam jābūt visaptverošākam, lai nodrošinātu, ka pilsoņiem tiek sniegts precīzs priekšstats par to, ko varētu sagaidīt no EPI uzsākšanas vai piedalīšanās tajā; pauž nožēlu par to, ka Komisija neveic turpmākus pasākumus saistībā ar sekmīgām EPI, izmantojot likumdošanas pasākumus; uzskata, ka saskaņā ar Regulas (ES) 2019/788 15. pantu gadījumā, ja Komisija noteiktajos termiņos nav publicējusi savus nodomus vai paziņojumā ir norādījusi, ka tā neplāno rīkoties pēc tādas EPI, kas atbilst procedūras prasībām un atbilst Līgumiem, jo īpaši LES 2. pantā noteiktajām Savienības pamatvērtībām, Parlaments varētu saskaņā ar Reglamenta 222. pantu pieņemt lēmumu par normatīva patstāvīga (INL) ziņojuma sagatavošanu saistībā ar šo EPI; mudina Komisiju apņemties iesniegt tiesību akta priekšlikumu pēc tam, kad Parlaments būs pieņēmis šādu INL; šajā sakarībā ierosina grozīt pašreizējo pamatnolīgumu starp Parlamentu un Komisiju; prasa grozīt EPI regulu, lai stimulētu Komisiju iesniegt tiesību akta priekšlikumu, ja iesniegtā EPI atbilst attiecīgajām prasībām;
B.

tā kā ES iedzīvotāju skaits samazinās; tā kā 1960. gadā ES iedzīvotāju skaits bija 13,5 % no pasaules iedzīvotāju kopskaita, 2018. gadā — 6,9 %, un paredzams, ka 2070. gadā šis rādītājs būs aptuveni 4 % (16); tā kā šī situācija citstarp ir saistīta ar dzimstības samazināšanos ES salīdzinājumā ar citiem pasaules reģioniem, kas izraisa iedzīvotāju novecošanu un ietekmē to vecuma struktūru un dažādu vecuma grupu īpatsvaru, kā arī veicina demogrāfiskās piramīdas inversiju; tā kā demogrāfiskā pāreja ir vispārēja parādība un tas, ka ES relatīvā daļa pasaules iedzīvotāju skaitā samazinās, liecina, ka tur šis globālais process sācies agrāk (17); tā kā gados vecāku cilvēku aktīvu līdzdalību sabiedrības dzīvē nevajadzētu novērtēt par zemu; tā kā vairāk nekā 20 % iedzīvotāju vecumā no 65 līdz 74 gadiem un aptuveni 15 % to, kuri ir vecāki par 75 gadiem, formāli un/vai neformāli piedalās brīvprātīgā darbā (18);
—

ņemot vērā Eiropas Pārtikas nekaitīguma iestādes (EFSA) 2019. gada 21. novembra zinātnisko atzinumu “Health and welfare of rabbits farmed in different production systems” (“Dažādās ražošanas sistēmās audzētu trušu veselība un labturība”),
M.

tā kā atšķirībā no citām nozarēm lielākā daļa no sporta pasākumu pārraidīšanas vērtības slēpjas apstāklī, ka translācija notiek tiešraidē, un lielākā daļa šīs vērtības tiek zaudēta, kad pasākums beidzas; tā kā sporta pasākumu apraides nelikumīga straumēšana visnelabvēlīgāk izpaužas pirmo trīsdesmit minūšu laikā pēc tā sākšanas tiešsaistē; tā kā līdz ar to, lai izbeigtu sporta pasākumu nelikumīgu pārraidīšanu tiešsaistē, ir jārīkojas ātri un nepārsniedzot to, kas ir nepieciešams, lai sasniegu vajadzīgo mērķi;
10.

pauž bažas par to, ka bijušie partizāni, neraugoties uz to, ka viņiem ir pienākums sniegt informāciju par narkotiku tirdzniecības ceļiem un finansējuma avotiem, ar kuriem tiek uzturēti noziedzīgie grupējumi, kas uzbrūk aizstāvjiem, līderiem un bijušajiem kaujiniekiem, joprojām šo informāciju nav snieguši; pauž bažas arī par to, ka termiņš to bijušā FARC-EP aktīvu nodošanai, no kuriem izmaksājamas kompensācijas cietušajiem, bija 2020. gada 31. decembrī, un ir nodoti tikai 4 % no saskaņotās summas;
18.

pauž nožēlu par to, ka ES dalībvalstis, kas ir EDSO Minskas grupā, nebija klāt, kad tika panākta vienošanās par pamieru, un par to, ka ES neparādīja vadības uzņemšanos, lai divas no tās augsti vērtētām austrumu partnervalstīm iesaistītu sarunu procesā;
E.

tā kā atkritumi jūrā ir globāla problēma, jo tiem nepastāv robežas un straumes un vējš to pārnēsā lielos attālumos visā pasaulē, ietekmējot teritorijas, kas atrodas tālu no atkritumu izcelsmes vietas, un nozares, kuras tos nav radījušas; tā kā visā pasaulē joprojām liels daudzums atkritumu tiek izgāzts tieši jūrā; tā kā ir jāizmanto visaptveroša pieeja jūras piesārņošanas apkarošanai, atbalstot rīcību jebkādā mērogā — no vietēja līdz starptautiskam;
7.

aicina aizsardzības jomas iegādēs pareizi izmantot atbrīvojumus un kompensācijas prasības, kas ierobežo godīgu konkurenci Eiropas aizsardzības aprīkojuma tirgū, un jo īpaši aicina labāk uzraudzīt un panākt to, ka pareizi tiek izmantots atbrīvojums attiecībā uz pārdošanu starp valdībām saskaņā ar Komisijas 2016. gada norādījumiem par pārdošanu starp valdībām un Aizsardzības jomas iepirkuma direktīvas piemērošanu; lai uzlabotu attiecīgo Komisijas norādījumu rūpīgu pārbaudi un īstenotu tos, prasa dalībvalstīm šajā sakarībā sistemātiski un visaptveroši iesniegt konsekventus, precīzus un salīdzināmus datus par to, kā tās izmanto atbrīvojumus; uzskata, ka Komisijai būtu jāuzņemas atbildība par uzraudzību attiecībā uz to, cik lielā mērā ir nepieciešami atbrīvojumi, ko dalībvalstis izmanto, piešķirot tiesības slēgt līgumus ārpus Aizsardzības jomas iepirkuma direktīvas darbības jomas, un cik to izmantošana ir samērīga, un nebūtu galvenokārt jāpaļaujas uz nozares pārstāvju iesniegtajām sūdzībām; tādēļ mudina Komisiju pastiprināt centienus un veikt drosmīgus un proaktīvus pasākumus, lai novērstu izņēmumu ļaunprātīgu izmantošanu un pieņemtu uzstājīgāku izpildes politiku, jo īpaši nodrošinot pienākumu neizpildes procedūru efektivitāti;
23.

norāda, ka it sevišķi sievietes ir pakļautas mājokļu krīzei; uzsver, ka nabadzība sievietes skar vairāk, ko daļēji nosaka algu un pensiju atšķirības starp sievietēm un vīriešiem un tas, ka sievietēm biežāk ir nepilna laika darbs; uzsver, ka sieviešu bezpajumtniecība nereti ir mazāk pamanāma un ka tai ir jārod specifiski risinājumi; aicina Komisiju un dalībvalstis savās valsts bezpajumtniecības stratēģijās izstrādāt dzimumbalstītu pieeju, lai atbalstītu sievietes-bezpajumtnieces, kuras nereti cieš no sarežģītam traumām un saskaras ar atkārtotu traumatisku pieredzi, piemēram, vardarbības un ļaunprātības ģimenē dēļ, nošķirtības no bērniem, stigmatizācijas un drošu vietu neesības dēļ; aicina Komisiju un dalībvalstis izstrādāt dzimumbalstītu pieeju savā mājokļu politikā, it sevišķi atbalstot sievietes, kuras nonākušas konkrētās situācijās, piemēram, ir vientuļās mātes;
11.

pauž cerību, ka Ugandas valdība nekavējoties pārtrauks Covid-19 pandēmijas izmantošanu par ieganstu tam, lai ieviestu likumus un politiku, kas pārkāpj starptautiskās tiesības, un atteiktos no cilvēktiesību garantijām, tostarp nepamatoti ierobežojot tiesības uz mierīgas pulcēšanās brīvību un vārda brīvību un to galvenokārt vēršot pret LGTBTQ+ personām; mudina Ugandas iestādes ievērot valsts iedzīvotāju tiesības un cieņu un stingri ierobežot ārkārtas pilnvaru īstenošanu, attiecinot to tikai uz sabiedrības veselības aizsardzību;
26.

nosoda pret Stambulas konvenciju par vardarbības pret sievietēm apkarošanu vērsto kampaņu un mērķtiecīgo tās diskreditēšanas kampaņu; pauž bažas par atteikšanos no normas nepieļaut nekādu vardarbību pret sievietēm un ar dzimumu saistītu vardarbību, lai gan šādai normai ir spēcīgs vienprātīgs starptautiskais atbalsts; norāda, ka tādējādi tiek apšaubīta cilvēktiesību, tādu kā līdztiesība, autonomiju un cieņa, būtība; uzsver pilsoniskās sabiedrības organizāciju būtisko nozīmi ar dzimumu saistītas vardarbības apkarošanā un atbalsta sniegšanā upuriem un tādēļ aicina Komisiju nodrošināt atbilstīgu finansējumu organizācijām, kas īsteno mērķus šajā jomā; atzinīgi vērtē jaunajā stratēģijā par cietušo tiesībām pausto apņemšanos risināt no vardarbības cietušo sieviešu un meiteņu īpašās vajadzības, it īpaši, lai nodrošinātu cietušo tiesības, aizsardzību un kompensācijas; aicina Padomi steidzami noslēgt Stambulas konvencijas ratifikāciju un pilnīgu īstenošanu no ES puses un mudināt to ratificēt visas dalībvalstis;
B.

tā kā pēc tikšanās ar 13 ārvalstu vēstniekiem un diplomātiem 2020. gada 3. novembrīGasser Abdel Razek, Karim Ennarah un Mohammad Basheer — trīs aktīvistus no Ēģiptes iniciatīvas par personas tiesībām (EIPR), kas ir viena no pēdējām neatkarīgajām cilvēktiesību organizācijām Ēģiptē, — laikā no 2020. gada 15. novembra līdz 19. novembrim apcietināja drošības spēki un apsūdzēja terorismā un nodarījumos, kas saistīti ar valsts drošību;
17.

šai sakarā atgādina dalībvalstīm un Komisijai, ka nekavējoties jāatjauno MVU likviditāte, lai nodrošinātu to pamata darbību veikšanu, un brīdina, ka pēc Covid-19 krīzes MVU, it īpaši mikrouzņēmumu, dzīvotspēja, ņemot vērā to strukturālos trūkumus salīdzinājumā ar lielākiem uzņēmumiem, būs atkarīga no ātras lēmumu pieņemšanas, atbilstīga finansējuma pieejamības un likviditātes ātras pieejamības;
6.

aicina Komisiju noteikt Eiropas stratēģiskās nozares un izejvielas un proaktīvi atbalstīt uzņēmumus, jo īpaši MVU, koncentrējoties uz pašreizējo krīzi, bet arī ņemot vērā iespējamu turpmāku notikumu attīstību un sniedzot atbalstu klimatneitralitātes, globālo piegādes ķēžu pārskatatbildības un ilgtspējas, kā arī digitālās inovācijas jomā, lai uzlabotu pārtikas nodrošinājumu, saglabājot atvērtas zaļās joslas un uzlabojot pārtikas vērtības ķēžu pārredzamību; uzsver, ka ES ir lielā mērā atkarīga no tādu kritiski svarīgu izejvielu piegādēm no trešām valstīm, kas nepieciešamas zaļās un digitālās pārkārtošanās īstenošanai; šajā saistībā uzsver, ka pilnīgi funkcionējoša daudzpusēja tirdzniecības sistēma līdz ar ilgtspējīgu un labi īstenotu brīvas un godīgas tirdzniecības nolīgumu plašu tīklu ir labākais un izmaksu ziņā efektīvākais veids, kā garantēt, lai būtu pieejami vairāki ražošanas avoti; turklāt uzsver, ka lielāka noturība tiks panākta, veidojot atvērtas tirdzniecības plūsmas, atturoties no tirdzniecības ierobežošanas pasākumiem un īstenojot ciešu sadarbību ar tirdzniecības partneriem; uzskata, ka sadarbība ar tirdzniecības partneriem palīdzētu arī likvidēt šķēršļus tirdzniecībai;
Pienācīgai rūpībai, ko var sagaidīt no operatora, vajadzētu būt samērīgai ar i) MI sistēmas būtību, ii) potenciāli skartajām juridiski aizsargātajām tiesībām, iii) iespējamo kaitējumu vai zaudējumiem, ko varētu radīt MI sistēma, un iv) šāda kaitējuma iespējamību. Tādējādi būtu jāņem vērā, ka operatoram varētu būt ierobežotas zināšanas par MI sistēmā izmantotajiem algoritmiem un datiem. Ja operators ir izraudzījies MI sistēmu, kas sertificēta saskaņā ar sertifikācijas shēmu, kura ir līdzīga brīvprātīgajai sertifikācijas shēmai, ko paredzējusi Komisija (5), būtu jāpieņem, ka operators piemērotas MI sistēmas izvēlē ir ievērojis pienācīgu rūpību, ko no viņa var pamatoti sagaidīt. Ja operators var pierādīt, ka faktiski un regulāri ir uzraudzījis MI sistēmu tās darbības laikā un ir informējis ražotāju par darbības laikā konstatētajiem iespējamajiem pārkāpumiem, būtu jāpieņem, ka operators MI sistēmas darbības laikā ir ievērojis pienācīgu rūpību, ko no viņa var pamatoti sagaidīt. Ja operators ir instalējis visus MI sistēmas ražotāja nodrošinātos atjauninājumus, būtu jāpieņem, ka operators attiecībā uz darbības uzticamības saglabāšanu ir ievērojis pienācīgu rūpību, ko no viņa var pamatoti sagaidīt. Tā kā operatoru sarežģītības līmenis var atšķirties atkarībā no tā, vai tie ir tikai patērētāji vai profesionāļi, būtu attiecīgi jāpielāgo rūpības pienākumi.
6.

aicina dalībvalstis izvērtēt to īstenotos pasākumus, kas ir ierobežojuši pārvietošanās brīvību, un, apsverot jaunu pārvietošanās brīvības ierobežojumu piemērošanu, darīt visu iespējamo, lai nodrošinātu ES tiesību aktu, it īpaši Šengenas Robežu kodeksa un Direktīvas par brīvu pārvietošanos, pilnīgu ievērošanu; atgādina, ka saskaņā ar Šengenas Robežu kodeksu izvērtējums par iekšējās robežkontroles nepieciešamību un tās pagarināšanu, ja to ievieš kā tūlītēju rīcību, būtu jāuzrauga Savienības līmenī; šajā sakarībā aicina Komisiju pienācīgi pārbaudīt Šengenas acquis piemērošanu un jo īpaši izvērtēt dalībvalstu jau veiktos pasākumus, kā arī dalībvalstu sniegto paziņojumu savlaicīgumu un kvalitāti, cieši uzraudzīt notikumu attīstību un vajadzības gadījumā atgādināt dalībvalstīm par to juridiskajām saistībām un pieņemt atzinumus; mudina Komisiju izmantot savas prerogatīvas, lai pieprasītu papildu informāciju no dalībvalstīm; aicina Komisiju uzlabot ziņošanu Parlamentam par to, kā tā īsteno savas Līgumos noteiktās prerogatīvas; atgādina par Šengenas zonas turpmākas integrācijas būtisko nozīmi, pamatojoties uz Komisijas novērtējumiem un ieteikumiem;
—

ņemot vērā kopīgos pilsoniskās sabiedrības organizācijas 2020. gada aprīļa ieteikumus “From blueprint to footprint: Safeguarding media freedom and pluralism through the European Rule of Law Mechanism” (“No plāna līdz taustāmam rezultātam: plašsaziņas līdzekļu brīvības un plurālisma aizsardzība, izmantojot Eiropas tiesiskuma mehānismu”),
12.

pieprasa, lai tiktu nodrošinātas iedzīvotāju tiesības uz pulcēšanās, biedrošanās, vārda un viedokļa brīvību, kā arī plašsaziņas līdzekļu brīvību, un līdz ar to lai tiktu atcelti visi likumos un praksē noteiktie ierobežojumi šo brīvību izmantošanai; stingri nosoda to, ka joprojām tiek piemērots nāvessods, un prasa to nekavējoties pilnīgi atcelt, līdz tam paredzot efektīvas tiesības iesniegt apelāciju spriedumiem par nāvessodu;
35.

aicina Komisiju iesniegt priekšlikumu grozīt KLP noteikumus, paredzot ES līdzekļu taisnīgāku piešķiršanu, lai nodrošinātu, ka KLP līdzekļi tiek taisnīgi piešķirti aktīvajiem lauksaimniekiem, ka to rezultātā nenotiek darījumi ar zemi, no kuriem labumu gūst politikā iesaistījušos izredzētu personu kopums, un ka tie neveicina ļaunprātīgu praksi valsts zemes privatizācijas izsolēs; atzinīgi vērtē Komisijas priekšlikumu par jaunu īstenošanas modeli, kurā paredzēts noteikt izmaksājamo summu maksimumu, to apvienojot ar samazinājuma mehānismu; uzskata, ka izmaksājamo summu maksimuma noteikšana, paralēli ieviešot darbaspēka izmaksu kompensāciju pirms maksimuma piemērošanas, nav pietiekams līdzeklis, lai garantētu tiešo maksājumu taisnīgāku piešķiršanu; atbalsta pārdales mehānisma ideju;
35.

aicina Komisiju un dalībvalstis par prioritāti noteikt atbalsta sniegšanas un krīzes ietekmes mazināšanas pasākumus, kas paredzēti vismazāk aizsargātajiem iedzīvotājiem, vardarbībai ģimenē pakļautām sievietēm un bērniem, vecāka gadagājuma cilvēkiem, cilvēkiem ar invaliditāti, etniskajām minoritātēm un cilvēkiem no attāliem un izolētiem reģioniem, tostarp no aizjūras zemēm un teritorijām — šajā nolūkā izmantojot īpašu ārkārtas atbalsta fondu, kura darbība galvenokārt būtu vērsta uz veselības aprūpes sistēmu un Covid-19 uzliesmojuma skartajām nozarēm — un nabadzības vai sociālās atstumtības riskam pakļautiem cilvēkiem, kuri visi vislielākajā mērā ir pakļauti apdraudējumam inficēties ar Covid-19 un kurus turklāt visvairāk skar šīs slimības uzliesmojuma ekonomiskā ietekme; pieprasa pasākumus, lai pasargātu īrniekus no izlikšanas krīzes laikā, un drošu patvēruma vietu izveidi tiem, kam ir nepieciešama pajumte; pieprasa visaptverošu nabadzības novēršanas stratēģiju, kas ietvertu Eiropas Garantiju bērniem; mudina ES un dalībvalstis visos reaģēšanas centienos iekļaut dzimumaspekta analīzi, lai novērstu dzimumu nevienlīdzības saasināšanos, saglabāt pakalpojumu pieejamību no vardarbības cietušajām personām un stiprināt palīdzības līniju pakalpojumus, ārkārtas patvēruma vietas cietušajiem, tiešsaistes juridisko atbalstu un ziņošanas pakalpojumus, lai apkarotu vardarbību ģimenē un ar dzimumu saistītu vardarbību un lai no tās pasargātu visas sievietes un bērnus; atgādina, ka attiecīgie pasākumi ir jāsaskaņo ar ANO Konvenciju par personu ar invaliditāti tiesībām, nodrošinot vienlīdzīgu un nediskriminējošu piekļuvi sociālajiem un veselības aprūpes pakalpojumiem, kā arī jāpieņem īpaši pasākumi, kuru mērķis ir aizsargāt personas ar invaliditāti, balstoties uz apspriešanos un personu ar invaliditāti iesaistīšanu, un, pieņemot pasākumus, kas ietekmē šādas personas, jākonsultējas ar attiecīgo personu pārstāvošiem ģimenes locekļiem vai pārstāvības organizācijām;
38.

atbalsta politikas pasākumus attiecībā uz ilgtspējīgiem ražojumiem, tostarp ekodizaina darbības jomas paplašināšanu ar tiesību aktiem, kas padara ražojumus izturīgākus, labāk remontējamus, atkārtoti izmantojamus un pārstrādājamus, un stingru ekodizaina un ekomarķējuma darba programmu, sākot no 2020. gada, kas aptver arī viedtālruņus un citas jaunās IT iekārtas; aicina iesniegt tiesību aktu priekšlikumus saistībā ar tiesībām uz remontu, ieprogrammētā nolietojuma novēršanu un vienotiem mobilo IT iekārtu lādētājiem; atbalsta Komisijas plānus izstrādāt tiesību aktu priekšlikumus, lai nodrošinātu drošu, cirkulāru un ilgtspējīgu akumulatoru vērtības ķēdi visiem akumulatoriem, un cer, ka šajā priekšlikumā tiks iekļauti vismaz pasākumi attiecībā uz ekodizainu, atkārtotas izmantošanas un pārstrādes mērķiem un ilgtspējīgu, kā arī sociāli atbildīgu apgādi; uzsver, ka Eiropā ir jāizveido spēcīga un ilgtspējīga akumulatoru un uzglabāšanas kopa; uzsver, ka ir jāveicina vietējais patēriņš un ražošana, pamatojoties uz principiem atteikties, samazināt, atkalizmantot, pārstrādāt un remontēt, ir jāpārtrauc projektētā nolietojuma uzņēmējdarbības stratēģijas, saskaņā ar kurām produkti tiek izstrādāti tā, lai tiem būtu īss kalpošanas laiks un lai tie būtu jānomaina, un ir jāpielāgo patēriņš, ņemot vērā planētas limitus; uzskata, ka tiesības uz remontu un ilgstošu atbalstu, sniedzot IT pakalpojumus, ir ļoti svarīgas, lai panāktu ilgtspējīgu patēriņu; prasa šīs tiesības iekļaut ES tiesību aktos;
P.

tā kā papildus zināšanu trūkumam nepilngadīgie var saskarties ar šķēršļiem kontracepcijas līdzekļu pieejamībā, piemēram, ierobežojošiem tiesību aktiem un politiku attiecībā uz kontracepcijas nodrošināšanu; tā kā pat tad, ja pusaudžiem ir iespējams iegādāties kontracepcijas līdzekļus, viņus no to iegādes var atturēt stigma, kas saistīta ar seksuālo aktivitāti starp neprecētiem partneriem un/vai kontracepcijas lietošanu, bailes no blakusparādībām vai zināšanu trūkums par kontracepcijas līdzekļu pareizu lietošanu; tā kā saskaņā ar Polijas tiesību aktiem par piekrišanas vecumu pusaudži, kas vecāki par 15 gadiem, ir likumīgi kompetenti sniegt piekrišanu seksuālām darbībām; tā kā viņiem joprojām ir vajadzīga aizbildņa piekrišana, lai saņemtu kontracepcijas līdzekļu recepti;
—

ņemot vērā iepriekšējās rezolūcijas par Krieviju un stāvokli Krimā, it īpaši 2015. gada 11. jūnija rezolūciju par stratēģisko militāro situāciju Melnās jūras baseinā pēc tam, kad Krievija nelikumīgi anektēja Krimu (1), 2015. gada 10. septembra rezolūciju par Krieviju, it īpaši Estona Kohvera, Oļega Sencova un Oleksandra Kolčenko lietām (2), 2016. gada 4. februāra rezolūciju par stāvokli cilvēktiesību jomā Krimā, it īpaši Krimas tatāru stāvokli (3), 2016. gada 12. maija rezolūciju par Krimas tatāriem (4), 2017. gada 16. marta rezolūciju par Krievijā ieslodzītajiem Ukrainas pilsoņiem un stāvokli Krimā (5), 2017. gada 5. oktobra rezolūciju par Krimas tatāru līderu Akhtem Chiygoz un Ilmi Umerov un žurnālista Mykola Semena lietām (6), 2018. gada 8. februāra rezolūciju par Krieviju, Oyub Titiev lietu un Cilvēktiesību centra “Memoriāls” lietu (7), 2018. gada 14. jūnija rezolūciju par Krieviju, jo īpaši Ukrainas politieslodzītā Oļega Sencova lietu (8), 2018. gada 25. oktobra rezolūciju par stāvokli Azovas jūrā (9), 2019. gada 14. februāra rezolūciju par stāvokli Čečenijā un Oyub Titiev lietu (10), 2018. gada 12. decembra rezolūciju par ES un Ukrainas asociācijas nolīguma īstenošanu (11) un 2019. gada 12. marta rezolūciju par stāvokli ES un Krievijas politiskajās attiecībās (12),
R.

tā kā Ēģipte kopš 2011. gada revolūcijas ir piedzīvojusi vairākus sarežģītus notikumus un starptautiskā sabiedrība atbalsta valsti tās daudzo problēmu risināšanā; tā kā drošības situācija Ēģiptē ir nestabila un Sīnāja pussalā un lielākajās valsts pilsētās pastāv liels risks, ka dažādas islāmistu organizācijas var īstenot teroristu uzbrukumus, neraugoties uz to, ka valdība izmanto agresīvu un reizēm nesamērīgu taktiku, lai tos novērstu; tā kā teroristu uzbrukumos ir gājuši bojā ļoti daudzi nevainīgi civiliedzīvotāji, tostarp kopti; tā kā kopš 2013. gada beigām militārās operācijas Ziemeļsīnājā turpina saasināties un valdība ir masveidā nojaukusi ēkas un piespiedu kārtā izlikusi no mājām desmitiem tūkstošu iedzīvotājus, vienlaikus nepieļaujot neatkarīgu ziņošanu, liedzot piekļuvi gandrīz visiem plašsaziņas līdzekļiem un nosakot ierobežojumus iebraukt Sīnāja pussalā un izbraukt no tās;
17.

uzsver, ka ir svarīgi uzraudzīt, cik liela no kopskaita ir to iedzīvotāju procentuālā daļa, kurus pieskaita pie NEET un kuru vecums ir no 15 līdz 24 gadiem, kā arī citus papildu rādītājus, un īpašu uzmanību pievērst jaunietēm un meitenēm, jo dzimumu tvērumā ievērojami atšķiras to jauniešu īpatsvars, kuri nemācās, nestrādā un neapgūst arodu;
2.

uzskata, ka Parlaments nepilnvērtīgi izmanto visus savus politiskās kontroles instrumentus attiecībā uz izpildvaru, un tam ir dažādi iemesli, no kuriem daži izriet no Savienības institucionālās struktūras, bet citi — piemēram, no iestāžu savstarpējo attiecību dinamikas, kuru dēļ dažus instrumentus ir kļuvis grūti piemērot vai tie kļuvuši nepietiekami efektīvi;